
PATVIRTINTA 
Kretingos rajono  savivaldybės tarybos
2026 m. rugpjūčio 27 d. sprendimu Nr. T2- 

KRETINGOS RAJONO SAVIVALDYBĖS GYVENTOJO KORTELĖS IŠDAVIMO IR NAUDOJIMO
TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk172288250]1. Kretingos rajono savivaldybės gyventojo kortelės išdavimo ir naudojimo tvarkos aprašas (toliau – Aprašas) nustato Kretingos rajono savivaldybės gyventojo kortelės (toliau – Kortelė) išdavimo, naudojimo, asmens duomenų tvarkymo, bendradarbiavimo su fiziniais ir juridiniais asmenimis dėl nuolaidų įvairioms prekėms, paslaugoms, renginiams, specialių pasiūlymų ir kt. (toliau – Nuolaidos) taikymo Kortelės turėtojams tvarką.
2. Kortelė gali būti tiek fizinė, tiek virtuali (mobiliojoje programėlėje „Kretingos rajono gyventojo kortelė“).
3. Kortelė yra vardinė – joje nurodomas fizinio asmens, kuriam išduota Kortelė, vardas ir pavardė. Ja naudotis turi teisę tik tas asmuo, kurio vardu išduota Kortelė. Kortelės negalima perleisti kitiems asmenims.
4. Kortelė suteikia teisę Kortelės turėtojui gauti specialias nuolaidas (toliau – Nuolaidos). 
5. Kortelės įvedimu siekiama:
5.1. skatinti asmenis savo gyvenamąją vietą pasirinkti Kretingos rajono savivaldybės teritorijoje;
5.2. stiprinti Kretingos rajono savitumą;
5.3. skatinti bendrystės principą tarp paslaugas (prekes) teikiančių ir jas įsigyjančių asmenų Kretingos rajone;
5.4. skatinti paslaugų (prekių) prieinamumą Kretingos rajono gyventojams.
6. Apraše nustatyta tvarka yra taikoma visiems Kortelės turėtojams ir subjektams, kurie taiko Nuolaidas Kortelės turėtojams. Visos su Kortele susijusios šalys privalo laikytis Apraše nurodytų terminų ir sąlygų.

II SKYRIUS
KORTELĖS IŠDAVIMAS

7. Asmenų prašymus dėl Kortelės išdavimo ir (ar) panaikinimo Kretingos rajono savivaldybės gyventojo kortelių registravimo žurnale (Aprašo 1 priedas) registruoja, fizinės Kortelės gamybą, išdavimą ir apskaitą vykdo Kretingos rajono savivaldybės administracijos (toliau – Administracija) Strateginio planavimo ir investicijų skyrius. 
8. Kortelė išduodama tik Kretingos rajono savivaldybėje (toliau – Savivaldybė) gyvenamąją vietą deklaravusiems fiziniams asmenims.
9. Fizinę Kortelę galima užsisakyti užpildžius „Prašymo dėl Kretingos rajono savivaldybės gyventojo kortelės išdavimo“ (toliau – Prašymas) formą (Aprašo 2 priedas).
10. Prašymas pateikiamas: 
10.1. atvykus į Administraciją adresu Savanorių g. 29A, Kretinga; 
10.2. savo gyvenamosios vietos seniūnijoje;
10.3. siunčiant nuskenuotą Prašymą el. paštu savivaldybe@kretinga.lt.
11. Prašyme turi būti nurodyti šie duomenys: asmens vardas, pavardė, gimimo data, telefono numeris ir elektroninio pašto adresas.
12. Vaikams iki 16 metų fizinė Kortelė išduodama jų tėvų / globėjų pateiktu Prašymu ir pateikus ryšį įrodantį dokumentą.
13. Pasirašydamas Prašymą asmuo patvirtina, kad yra susipažinęs su šiame Apraše nurodytomis Kortelės naudojimo sąlygomis, sutinka su jomis ir įsipareigoja jų laikytis.
14. Pateikus Prašymą, asmens deklaruota gyvenamoji vieta bus tikrinama pagal Gyventojų registro duomenis. Jei asmuo nėra deklaravęs gyvenamosios vietos Savivaldybėje, Kortelė neišduodama.
15. Fizinė Kortelė išduodama per 20 darbo dienų nuo Prašymo pateikimo dienos. Fizinė Kortelė išduodama asmeniškai arba įgaliotam asmeniui atvykus į Administraciją adresu Savanorių g. 29A, Kretinga, arba seniūnijoje, kurioje gyvenamąją vietą deklaravęs asmuo pateikė Prašymą.
16. Atsiimant Kortelę, privaloma pateikti asmens tapatybę patvirtinantį dokumentą (asmens tapatybės kortelė, Lietuvos Respublikos pasas, vairuotojo pažymėjimas, moksleivio pažymėjimas, studento pažymėjimas) ar įgaliojimą atstovauti asmenį. Atsakingas asmuo, patikrinęs Kortelės turėtojo tapatybę, grąžina dokumentą jį pateikusiam asmeniui. Nepateikus privalomų dokumentų arba jeigu pateikus dokumentą nustatomi neatitikimai, Kortelė neišduodama. 
17. Virtuali Kortelė išduodama parsisiuntus mobiliąją programėlę „Kretingos rajono gyventojo kortelė“  iš „Google Play“ ar „App Store“ parduotuvių, suvedus asmens duomenis (vardą, pavardę, gimimo datą), kurie yra tikrinami Gyventojų registre. Jei asmuo nėra deklaravęs gyvenamosios vietos Savivaldybėje, Kortelė neišduodama. Asmuo prisijungdamas patvirtina, kad yra susipažinęs su šiame Apraše nurodytomis Kortelės naudojimo sąlygomis, sutinka su jomis ir įsipareigoja jų laikytis.
18. Kortelė, tiek fizinė, tiek virtuali, pradeda veikti iškart.
19. Virtualioje Kortelėje tėvai, kurių vaikams mažiau nei 16 metų, gali sukurti vaiko paskyrą, prie kurios su tėvų sukurtu vartotojo vardu ir slaptažodžiu gali prisijungti Savivaldybėje gyvenamąją vietą deklaravę asmenys, jaunesni nei 16 metų. 
20. Kortelė išduodama nemokamai. Virtuali Kortelė galioja tol, kol asmens deklaruota gyvenamoji vieta yra Kretingos rajone. Fizinė Kortelė galioja 10 metų  nuo jos pagaminimo, jeigu gyventojas yra deklaravęs savo gyvenamąją vietą Savivaldybės teritorijoje.

III SKYRIUS
KORTELĖS NAUDOJIMAS

21. Kortelėje veikia Nuolaidų sistema, kuri skelbiama interneto svetainėje www.kretinga.lt bei mobiliojoje programėlėje „Kretingos rajono gyventojo kortelė“.
22. Kortelės turėtojas, norėdamas pasinaudoti taikomomis Nuolaidomis, prieš mokėdamas už prekes, paslaugas ar kt., pateikia galiojančią Kortelę ir asmens tapatybę patvirtinantį dokumentą subjekto, teikiančio Nuolaidą, atsakingam asmeniui.
23. Subjekto, teikiančio Nuolaidą, atsakingas asmuo, patikrinęs Kortelės turėtojo tapatybę, grąžina dokumentą jį pateikusiam asmeniui.
24. Pametus ar kitaip praradus fizinę Kortelę, pasikeitus asmens duomenims, būtina informuoti Administraciją el. paštu savivaldybe@kretinga.lt arba atvykus adresu Savanorių g. 29A, Kretinga. Nauja fizinė Kortelė išduodama Aprašo II skyriuje nurodyta tvarka.
25. Kortelės turėtojas privalo saugoti fizinę Kortelę nuo aukštos temperatūros, mechaninių pažeidimų ir kt. aplinkos veiksnių, kurie gali sutrikdyti fizinės Kortelės veikimą. 
26. Kortelės turėtojas turi teisę bet kada teisės aktų nustatyta tvarka atsisakyti Kortelės. Atsisakyti Kortelės galima pateikus laisvos formos prašymą el. paštu savivaldybe@kretinga.lt arba (ir) ištrynus Kortelės mobiliąją programėlę „Kretingos rajono gyventojo kortelė“.
27. Administracija neatsako tais atvejais, jei Kortelė ir (ar) bet kokie duomenys, susiję su Kortele (identifikacinis numeris ir kt.), bet kokiu būdu Kortelės naudotojo buvo perduoti naudotis ir (ar) atskleisti kitam asmeniui, taip pat tais atvejais, jei pametus ar kitaip praradus Kortelę apie tai nėra pranešama Administracijai šio Aprašo nustatyta tvarka.
28. Draudžiama perduoti Kortelę naudotis kitam asmeniui. Administracija neatsako už kito asmens naudojimąsi svetima Kortele. 

IV SKYRIUS
KORTELĖS TURĖTOJO ASMENS DUOMENŲ RINKIMAS IR NAUDOJIMAS 

29. Asmuo, pasirašydamas Prašymą arba prisijungdamas prie mobiliosios programėlės „Kretingos rajono gyventojo kortelė“, sutinka, kad Administracija tvarkytų jo asmens duomenis Kortelės išdavimo ir administravimo tikslais. Kortelės turėtojo asmens duomenys (vardas, pavardė, gimimo data) tvarkomi ir saugomi ne ilgiau, nei būtina nustatytiems duomenų tvarkymo tikslams.
30. Pasibaigus Kortelės galiojimui ar atsisakius Kortelės, asmens duomenys bus saugomi laikotarpį, kuris nustatytas Bendrųjų dokumentų saugojimo terminų rodyklėje, po to pašalinami.
31. Administracija vykdo Kortelės turėtojų apskaitą ir kaupia asmeninę Kortelės turėtojo informaciją (vardą, pavardę, gimimo datą) tol, kol galioja kortelė Kretingos rajono savivaldybės gyventojo kortelių registravimo žurnale (Aprašo 1 priedas). 
32. Administracija tvarko asmeninę Kortelės turėtojo pateiktą informaciją (gimimo data, telefono numeris, el. pašto adresas) tam, kad:
32.1. galėtų patikrinti, ar asmuo yra deklaravęs savo gyvenamąją vietą Savivaldybėje;
32.2. galėtų Kortelės turėtojams siųsti jiems aktualią su Kortelės naudojimu ir Nuolaidomis susijusią informaciją.
33. Administracija asmens duomenis tvarko laikydamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
34. Kortelės turėtojas, kurio asmens duomenys yra tvarkomi, turi teisę gauti informaciją apie asmens duomenų tvarkymą, susipažinti su tvarkomais asmens duomenimis, prašyti šiuos duomenis taisyti, naikinti, apriboti jų tvarkymą, juos perkelti, nesutikti su duomenų tvarkymu ar atšaukti savo sutikimą.
35. Bet kokį prašymą ar nurodymą, susijusį su asmens duomenų tvarkymu, Kortelės turėtojas turi teisę pateikti Administracijai raštu vienu iš šių būdų: įteikiant asmeniškai adresu Savanorių g. 29A, Kretinga, arba siunčiant elektroniniu paštu savivaldybe@kretinga.lt.

V SKYRIUS
BENDRADARBIAVIMAS SU JURIDINIAIS IR FIZINIAIS ASMENIMIS DĖL NUOLAIDŲ TAIKYMO
[bookmark: _Hlk173313837] 
[bookmark: _Hlk236920805]36. Juridiniai ir fiziniai asmenys, taikantys arba norintys taikyti Nuolaidas Kortelės turėtojams, turi užpildyti „Pasiūlymo dėl Nuolaidų taikymo „Kretingos rajono gyventojo kortelės“ turėtojams“ (toliau – Pasiūlymas) formą (Aprašo 3 priedas), kurioje pateikia informaciją apie Kortelės turėtojui ketinamas taikyti Nuolaidas. 
37. Juridiniai ir fiziniai asmenys, taikantys Nuolaidas Kortelės turėtojams, turi užpildyti „Pasiūlymo dėl Nuolaidų taikymo „Kretingos rajono gyventojo kortelės“ turėtojams pakeitimo“ (toliau – Pasiūlymo pakeitimas) formą (Aprašo 4 priedas), kurioje pateikia informaciją apie Kortelės turėtojui ketinamas keisti ar atšaukiamas Nuolaidas. Pasiūlymai dėl Nuolaidų taikymo / pakeitimo / atšaukimo teikiami prieš 5 d. d. iki Nuolaidų galiojimo / atšaukimo pradžios.
38. Juridiniai ir fiziniai asmenys, norintys taikyti Nuolaidas Kortelės turėtojams, su Administracija pasirašo bendradarbiavimo dėl Kretingos rajono gyventojo kortelės nuolaidų ir pasiūlymo taikymo (toliau – Sutartis) (Aprašo 5 priedas).
39. Sutartys dėl Nuolaidų taikymo tarp Administracijos ir juridinių ir fizinių asmenų, pasirašomos ne trumpesniam nei 1 (vienerių) metų laikotarpiui.
40. Sudarant Sutartis, Administracija turi teisę paprašyti juridinių ir fizinių asmenų pateikti komercinės veiklos teisėtumą įrodančius dokumentus. 
41. Už gautų Pasiūlymų ir Pasiūlymų pakeitimo registravimą, Sutarčių taikymo su juridiniais ir fiziniais asmenimis rengimą ir (ar) Nuolaidų taikymą ir (ar) atšaukimą atsakingas Administracijos Strateginio planavimo ir investicijų skyrius.
42. Trumpiausias Nuolaidos galiojimo laikotarpis – 1 mėnuo.
43. Nuolaidas taikantys subjektai kiekvieną kartą suteikiant Nuolaidą privalo tikrinti, ar Kortelė yra galiojanti, prisijungiant prie mobiliosios programėlės „Kretingos rajono gyventojo kortelė“ specialios aplinkos, skirtos taikantiems Nuolaidas. Kortelė tikrinama skenuojant fizinės ar virtualios Kortelės brūkšninį kodą arba suvedant 12 skaitmenų Kortelės numerį.

VI SKYRIUS
BAIGIAMOSIOS NUOSTATOS

44. Administracija sustabdo Kortelės veikimą:
44.1. Kortelės turėtojui nesilaikant šio Aprašo nuostatų;
44.2. Kortelės turėtojui deklaravus gyvenamąją vietą ne Savivaldybės teritorijoje;
44.3. nustačius, kad Kortele naudojasi kitas asmuo, ne Kortelės turėtojas;
44.4. atsižvelgus į Kortelės turėtojo pateiktą prašymą.
45. Neatsiėmus pagamintos fizinės Kortelės per 1 mėnesį, ji naikinama.
46. Administracija pasilieka teisę inicijuoti pakeitimus dėl Apraše numatytų sąlygų ir (ar) terminų be jokio išankstinio raštiško pranešimo Kortelės turėtojui, tačiau įsipareigoja apie tai paskelbti Savivaldybės interneto svetainėje www.kretinga.lt.
47. Išsami informacija apie Kortelę pateikiama Savivaldybės interneto svetainėje www.kretinga.lt  arba kreipiantis el. paštu savivaldybe@kretinga.lt.
48. Aprašo vykdymo priežiūrą atlieka Administracijos Strateginio planavimo ir investicijų skyrius.
49. Aprašo 8 punkto vykdymo priežiūrą atlieka Administracijos Informacinių technologijų skyrius.
________________

Kretingos rajono savivaldybės 
gyventojo kortelės
išdavimo ir naudojimo tvarkos aprašo
1 priedas

(Kretingos rajono savivaldybės gyventojo kortelių registravimo žurnalo forma)
KRETINGOS RAJONO SAVIVALDYBĖS GYVENTOJO KORTELIŲ REGISTRAVIMO ŽURNALAS

	Reg.
Nr.
	Kortelės Nr.
	Kortelės registravimo data
	Kortelės gavėjo
vardas ir pavardė
	Kortelės gavėjo gimimo data
	Kortelės panaikinimo data

	
	
	
	
	
	


__________________































Kretingos rajono savivaldybės 
gyventojo kortelės
išdavimo ir naudojimo tvarkos aprašo
2 priedas

_____________________________________________________
(vardas, pavardė)
_____________________________________________________
(gimimo data)
_____________________________________________________
(telefono numeris, el. paštas)

Kretingos rajono savivaldybės 
administracijos direktoriui

PRAŠYMAS
DĖL KRETINGOS RAJONO SAVIVALDYBĖS GYVENTOJO KORTELĖS IŠDAVIMO

20___ m. _________________ d.
Kretinga

Prašau išduoti Kretingos rajono savivaldybės gyventojo kortelę (toliau – Kortelė)
............................................................................................................................................................
                                                                           (vardas, pavardė)
 Patvirtinu, kad šiame prašyme pateikti duomenys yra tikslūs, išsamūs ir teisingi.
 Sutinku, kad Kretingos rajono savivaldybės administracija Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka tvarkytų pateiktus mano asmens duomenis Kortelės išdavimo ir administravimo tikslais.
 Esu susipažinęs su Kortelės išdavimo ir naudojimo tvarkos aprašo nuostatomis ir įsipareigoju jų laikytis.
 Sutinku, kad Kretingos rajono savivaldybės administracija siųstų naujienlaiškius ir kitus pasiūlymus.
 Sutinku, kad Kretingos rajono savivaldybės administracija galėtų susisiekti pateiktais duomenimis.
 Pasirašydamas (-a) šią formą patvirtinu, kad:
1. Esu informuotas (-a), jog Kretingos rajono savivaldybės administracija (toliau – Administracija), juridinio asmens kodas 188715222, Savanorių g. 29A, Kretinga, tel. +370 44551294, tvarkydama asmens duomenis, veikia kaip duomenų valdytojas. Kretingos rajono savivaldybė (toliau – Savivaldybė) asmens duomenis tvarko vadovaujantis BDAR 6 straipsniu šiais tikslais ir pagrindais: Kortelės išdavimo tikslais, kurie nustatyti Tvarkos apraše, nustatant Kortelės turėtojo tapatybę.
2. Esu informuotas (-a), jog turiu šias duomenų subjekto teises: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai; teisę atšaukti sutikimą. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.
3. Savivaldybė gali teikti mano asmens duomenis informacinių sistemų ir registrų valdytojams arba iš jų duomenų gauti tiek, kiek tai būtina mano Kortelės išdavimui ir veikimui. Duomenys gali būti teikiami arba gaunami iš informacinių sistemų ir registrų, aprašytų Kretingos rajono savivaldybės asmens duomenų apsaugos politikoje. 
4. Esu informuotas (-a), kad Savivaldybė gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano Kortelės išdavimui ir veikimui. 
Dėl savo duomenų subjekto teisių įgyvendinimo bei kitų klausimų galima kreiptis į Administracijos saugos pareigūną.
Asmens duomenų saugojimo terminas yra toks, koks nustatytas Bendrųjų dokumentų saugojimo terminų rodyklėje.

                                                                __________                   _______________________
                                                                                                      (parašas)                                                        (vardas, pavardė)       

Kretingos rajono savivaldybės 
gyventojo kortelės
išdavimo ir naudojimo tvarkos aprašo
3 priedas

PASIŪLYMAS DĖL NUOLAIDŲ* TAIKYMO KRETINGOS RAJONO GYVENTOJO KORTELĖS TURĖTOJAMS 

20____-____-____
(pasiūlymo teikimo data)

	Juridinio asmens pavadinimas / fizinio asmens vardas, pavardė
	

	Įmonės kodas / verslo liudijimo ar pažymos Nr.
	

	Kontaktinio asmens telefono numeris, el. paštas
	

	Nuolaidos teikimo adresas
	



Trumpas Nuolaidos aprašymas:
	


 
Prekė ar paslauga, kuriai siūloma taikyti Nuolaidą:
	



Siūloma Nuolaida (procentinė dalis, išraiška eurais ir kt.):
	



Nuolaidos taikymo laikotarpis
	Nuolaidos taikymo pradžia:
Nuolaidos taikymo pabaiga:




..........................................................                                                        .....................................
(atsakingo asmens vardas, pavardė)                                                                    (parašas)



* Nuolaida įvairioms prekėms, paslaugoms, renginiams, specialūs pasiūlymai ir kt.


Kretingos rajono savivaldybės 
gyventojo kortelės
išdavimo ir naudojimo tvarkos aprašo
4 priedas

PASIŪLYMAS DĖL NUOLAIDŲ* TAIKYMO KRETINGOS RAJONO GYVENTOJO KORTELĖS TURĖTOJAMS PAKEITIMO

20___-____-____
(pasiūlymo teikimo data)

	Juridinio asmens pavadinimas / fizinio asmens vardas, pavardė
	

	Įmonės kodas / verslo liudijimo ar pažymos Nr.
	

	Kontaktinio asmens telefono numeris, el. paštas
	

	Nuolaidos teikimo adresas
	



Keičiamos arba atšaukiamos Nuolaidos:
	


 
Keičiamų arba atšaukiamų Nuolaidų taikymo pabaiga:
	



Prekė ar paslauga, kuriai siūloma taikyti naują Nuolaidą:
	



Siūloma nauja Nuolaida (procentinė dalis, išraiška eurais ir kt.):
	



Prekės ar paslaugos naujos Nuolaidos taikymo laikotarpis
	Nuolaidos taikymo pradžia:
Nuolaidos taikymo pabaiga:




..........................................................                                                        .....................................
(atsakingo asmens vardas, pavardė)                                                                    (parašas)

* Nuolaida įvairioms prekėms, paslaugoms, renginiams, specialūs pasiūlymai ir kt.

[bookmark: _Hlk227227847][bookmark: _Hlk226014936]Kretingos rajono savivaldybės 
gyventojo kortelės
išdavimo ir naudojimo tvarkos aprašo
5 priedas

BENDRADARBIAVIMO SUTARTIS DĖL KRETINGOS RAJONO GYVENTOJO KORTELĖS NUOLAIDŲ TAIKYMO

20___ m. ______________ d.
Kretinga

Kretingos rajono savivaldybės administracija, atstovaujama Kretingos rajono savivaldybės administracijos direktoriaus ______________________ (toliau – Savivaldybė) ir ___„____________“, kodas ____________, atstovaujama _____________________, veikianti pagal __________ (toliau – Partneris), toliau kartu šioje bendradarbiavimo sutartyje (toliau – Sutartis) vadinami „Šalimis“, o kiekvienas atskirai – „Šalimi“, sudarė šią Sutartį.

I SKYRIUS
SUTARTIES DALYKAS

1. Savivaldybės ir Partnerio bendradarbiavimas, skatinant asmenis savo gyvenamąją vietą pasirinkti Kretingos rajono savivaldybės teritorijoje, įgyvendinant veiklas, užtikrinančias Kretingos rajono gyventojams nuolaidas įvairioms prekėms, paslaugoms, renginiams, specialius pasiūlymus ir kt. (toliau – Nuolaidos) Partnerio teikiamoms paslaugoms ar parduodamoms prekėms.
1. Šalys, siekdamos Sutarties tikslų įgyvendinimo, susitaria pagal galimybes bendradarbiauti tarpusavyje ir kitose galimose Sutartyje neaptartose bendradarbiavimo srityse bei kitomis galimomis bendradarbiavimo formomis.

II SKYRIUS
PARTNERIŲ ĮSIPAREIGOJIMAI

1. Savivaldybė įsipareigoja:
2. teikti ir viešinti informaciją Kretingos rajono savivaldybės gyventojo kortelės ir mobiliosios programėlės „Kretingos rajono gyventojo kortelė“ (toliau – Kortelė) turėtojams apie Partnerio teikiamas Nuolaidas;
2. nemokamai suteikti skiriamąjį (-uosius) Partnerio lipduką (-us).
1. Partneris įsipareigoja:
3. Kortelės turėtojams taikyti šias Nuolaidas:
(įrašyti savo parduodamoms prekėms ar teikiamos paslaugoms taikomas Nuolaidas, ir jų galiojimo terminą)
________________________________________________________________________________________________________________________________________________________________
3. Sutarties galiojimo laikotarpiu, ne vėliau kaip prieš 5 darbo dienas iki taikomos Nuolaidos galiojimo termino pabaigos, pateikti informaciją apie Kortelės turėtojams numatomas taikyti naujas ir (ar) atšaukiamas Nuolaidas interneto svetainėje www.kretinga.lt, užpildant „Pasiūlymas dėl nuolaidų taikymo „Kretingos rajono gyventojo kortelė“ kortelės turėtojams“ ar  „Pasiūlymas dėl nuolaidų taikymo „Kretingos rajono gyventojo kortelė“ Kortelės turėtojams pakeitimo“ formą, kurioje pateikiama informacija apie Kortelės turėtojui ketinamas taikyti ir (ar) atšaukiamas Nuolaidas, jų galiojimo terminą ir kontaktinę informaciją. Nepateikus informacijos, toliau galioja buvusio laikotarpio Nuolaidos;
3. Nuolaidas taikyti ne trumpesniu nei 1 mėnesio terminu;
3. skelbti savo interneto svetainėje ar socialinio tinklo paskyroje, jeigu tokias turi,   informaciją apie Kortelės turėtojams taikomas Nuolaidas;
3. Nuolaidų taikymo objektuose, klientams matomoje vietoje užsiklijuoti skiriamąjį (-uosius) Partnerio lipduką (-us).

III SKYRIUS
SUTARTIES ĮSIGALIOJIMAS IR NUTRAUKIMO SĄLYGOS

1. Sutartis įsigalioja nuo pasirašymo dienos ir galioja _______.
1. Sutartis gali būti nutraukta:
1. raštišku Šalių susitarimu dėl Sutarties nutraukimo;
1. vienos iš Šalių iniciatyva, įspėjus kitą Šalį raštu ne vėliau kaip prieš 10 (dešimt) kalendorinių dienų, jeigu kita Šalis nevykdo savo įsipareigojimų ilgiau kaip vieną mėnesį;
1. kitais teisės aktuose numatytais atvejais.
1. Jei ne vėliau nei prieš vieną mėnesį iki Sutarties galiojimo termino pabaigos nė viena iš Šalių raštu nepraneša kitai Šaliai apie savo pageidavimą nepratęsti Sutarties, ši Sutartis laikoma Šalių sutarimu pratęsta tokiomis pačiomis sąlygomis 1 (vienerių) metų laikotarpiui.
1. Sutartis gali būti keičiama ar papildoma abiejų Šalių raštišku susitarimu. Bet kokie Sutarties pakeitimai ar papildymai nuo jų pasirašymo dienos tampa neatsiejama Sutarties dalimi.

IV SKYRIUS
BAIGIAMOSIOS NUOSTATOS

1. Sutartis sudaryta dviem vienodą teisinę galią turinčiais egzemplioriais lietuvių kalba – po vieną kiekvienai Šaliai.

Savivaldybė		Partneris
Kretingos rajono savivaldybės administracija
Kodas 188715222
Savanorių g. 29A, Kretinga
Tel. +370 445 51294
El. paštas savivaldybe@kretinga.lt

